laion/Wikipedia-Exotic huggingface dataset:
Erga omnes

„Erga omnes“ (ლათ. ყოველთა შორის) — ლათინური ფრაზა, რომელიც გამოიყენება სამართლის სხვადასხვა დარგში (უმეტესად საერთაშორისო სამართალში) და ნიშნავს ყველას მიმართ ვალდებულების ქონას. უმეტეს შემთხვევაში სამართლით დაკისრებული ვალდებულების დარღვევისთვის პირი პასუხს აგებს იმ პირის მიმართ ვისაც ზიანი მიადგა. ხოლო Erga omnes ვალდებულებების დარღვევისათვის ნებისმიერ პირს შეუძლია მოითხოვოს დამრღვევის პასუხისმგებლობა. ამ ტიპის ვალდებულებების იდეა იმაში მდგომარეობს, რომ მათი დარღვევით ზიანი ადგება არათუ რომელიმე კონკრეტულ პირს არამედ მთელ საზოგადოებას. ადამიანის უფლებათა საერთაშორისო სამართალი: ლექსიკონი-ცნობარი, თბ., 2005 - 283გვ.,- ISBN 99940-0-877-3 Erga omnes — სამოქალაქო განათლების ლექსიკონი
ოქსირინჰუსი

ოქსირინჰუსი (ბერძ. Ὀξύρρυγχος) — ქალაქი ეგვიპტეში. ქალაქში მიედინება მდინარე ნილოსი. ოქსირინჰუსი 160 კილომეტრითაა დაცილებული ქვეყნის დედაქალაქ კაიროს. ქალაქი უძველესი დროიდან უმნიშვნელოვანეს როლს ასრულებდა ეგვიპტის ცხოვრებაში, ქალაქში აღმოჩენილია უძველესი ნივთები და ჩანაწერები. ქალაქი დიდ როლს ასრულებდა რომეაელების და შემდეგ ბიზანტიელების მმართველობის დროს. ქალაქი ელ-მინიას საგუბერნატოროს დასახლებული პუნქტია. The Oxyrhynchus Logia and the Apocryphal Gospels. (2007). Gardners Books. ISBN 978-1-4304-5596-7
ილარიონ სამთავნელი

ილარიონ სამთავნელი (ვაჩე ყანჩაელის ძე), სამთავისის ეპისკოპოსი. ცხოვრობდა XI საუკუნეში, მის სახელთან არის დაკავშირებული სამთავისის ტაძრისა და აშურიანის ეკლესიის აგება. აშურიანის ეკლესიის ერთ-ერთ წარწერაში ნათქვამია, რომ ილარიონ სამთავნელი თვით ყოფილა მშენებელი ოსტატი. იგი მოხსენიებულია აგრეთვე სამთავისის ტაძრის აღმოსავლეთ ფასადის წარწერაში. სამტავისის ტაძარს შუა საუკუნეების ქართული ხუროთმოძღვრების განვითარებაში დიდი წილი უდევს თავისი მხატვრული ღირსებითა და ისტორიული მნიშვნელობით. მისი მშენებელი მომწიფებული ოსტატი და გაბედული შემოქმედი ჩანს. შენობის ფასადთა რთული დინამიკური კომპოზიცია, დიდი გემოვნებით შერჩეული მოსაპირკეტებელი ქვის ფერები, შენობის პროპორციები ხუროთმოძღვრის მაღალის ოსტატობის მაჩვენებელია. ილარიონ სამთავნელის მიერ შემოტანილი დეკორატიული სისტემა ფართოდ გავრცელდა და XIII საუკუნის I ნახევრამდე არსებობდა. ბერიძე ვ., ქსე, ტ. 5, გვ. 105, თბ., 1980
მით-გამრი

მით-გამრი (არაბ. ميت غمر) — ქალაქი ეგვიპტეში. მდებარეობს ქვეყნის ჩრდილოეთ ნაწილში, დაკაჰლიას საგუბერნატოროში. ქალაქი მოქცეულია მდინარე ნილოსის დელტაში. მით-გამრი 43 კილომეტრითაა დაცილებული პროვინციის ადმინისტრაციულ ცენტრ ელ-მანსურას, 23 კილოემტრით კი დაცილებულია ელ-ზაკაზიკის. 2006 წლის მონაცემებით ქალაქში ცხოვრობს 110 549 ადამიანი.
მათაი (ეგვიპტე)

მათაი (არაბ. مطاي) - ქალაქი ეგვიპტეში. ქალაქში მიედინება მდინარე ნილოსი. ქალაქი ელ-მინიას საგუბერნატოროს დასახლებული პუნქტია. ↑ http://www.citypopulation.de/Egypt-Cities.html
დიღმის მასივი

დიღომი — უბანი თბილისში, დიდუბის რაიონში, მტკვრის მარჯვენა სანაპიროზე, დიღმის ველზე. უბანი დაყოფილია 6 კვარტალად. დიღმის მასივის ცენტრალური მაგისტრალია გრიგოლ რობაქიძის გამზირი. ასევე მდებარეობს ბორის პაიჭაძის, ევგენი მიქელაძის, სანდრო ახმეტელის, ჩალაძის და ბელიაშვილის ქუჩები. უბანში მდებარეობს 5 საჯარო სკოლა (№ 130, 134, 140, 147, 169), დინამოს საფეხბურთო კლუბი, საფეხბურთო სკოლა ავაზა, საქართველოს ძიუდოს ფედერაცია, საქართველოს შინაგან საქმეთა სამინისტროს ქალაქის მთავარი სამმართველო, თბილისის სააპელაციო სასამართლო, მეფე დავით აღმაშენებლის, წმინდა ნინოსა და ვლადიმერ მაიაკოვსკის ძეგლები. პირველი საცხოვრებელი მასივების მშენებლობა დიღომში დაიწყო 1960 წელს. მტკვრის მარჯვენა სანაპიროზე, დიდუბის ხიდის გასწვრივ გამოიყო 270 ჰექტარი, აქედან 150 ჰა დაეთმო საცხოვრებელ უბნებს, ხოლო დანარჩენი – პარკებს, სპორტულ ბაზებსა და სხვას. დიღმის მასივის ტერიტორიაზე მდებარეობს დიღმის ტყეპარკი.
რუბიკონი (მრავალმნიშვნელოვანი)

რუბიკონი შეიძლება აღნიშნავდეს: რუბიკონი–მდინარე იტალიაში რუბიკონი–ქართული გაზეთი
რუბიკონი (გაზეთი)

რუბიკონი – ქართული გაზეთი. მისი პირველი ნომერი გამოიცა 1923 წლის 21 იანვარს. ის იყო სრულიად საქართველოს ახალი მწერლობის კავშირის ყოველკვირეული ორგანო. მის ბირთვს ცისფერყანწელები შეადგენდნენ. გაზეთი დადაიზმის პროპაგანდას ეწეოდა. საერთო ჯამში გამოიცა 16 ნომერი. ქართული საბჭოთა ენციკლოპედია, ტ. 8, თბ., 1984. — გვ. 464. გაზეთის ელექტრონული ვერსია — „ივერიელი“
სანტა-კრუს-დე-ტენერიფეს პროვინცია

სანტა-კრუს-დე-ტენერიფეს პროვინცია (ესპ. Provincia de Santa Cruz de Tenerife) ასევე სანტა-კრუსი — პროვინცია ესპანეთში, კანარის კუნძულების ავტონომიური გაერთიანების დასავლეთ ნაწილში. იგი შეიცავს ატლანტის არქიპელაგის დაახლოებით ნახევარს, მათ შორის კუნძულებს: ლა-გომერა, ელ-იერო, ლა-პალმა და ტენერიფი. მისი ფართობი შეადგენს 3,381 კმ²-ს. მისი დედაქალაქი სანტა-კრუს-დე-ტენერიფე მდებარეობს კუნძულ ტენერიფზე (ესპანეთის ყველაზე დასახლებული კუნძული). 2008 წლის მონაცემებით, მისი მოსახლეობა შეადგენს 1,005,936 კაცს, ხოლო სიმჭიდროვება - 313.57 კაცი/კმ²-ზე. პროვინციის 24% ცხოვრობს დედაქალაქში. სანტა-კრუს-დე-ტენერიფეს მუნიციპალიტეტები სანტა-კრუს-დე-ტენერიფეს პროვინცია
ელ-მარაჰა

ელ-მარაჰა - ქალაქი ცენტრალურ ეგვიპტეში. ელ-მარაჰაში ჩამოედინება მდინარე ნილოსი. ქალაქი სუჰაგის საგუბერნატოროს მნიშვნელოვანი დასახლებული პუნქტია.
მანფალუტი

მანფალუტი — ქალაქი ცენტრალურ ეგვიპტეში. მანფალუტში ჩამოედინება მდინარე ნილოსი. 2006 წლის მონაცემებით ქალაქში ცხოვრობს 82,585 ადამიანი. ქალაქი ასიუტის საგუბერნატოროს დასახლებული პუნქტია. ↑ http://www.citypopulation.de/Egypt-Cities.html
მაღაღა

მაღაღა - ქალაქი ეგვიპტეში. ქალაქში მიედინება მდინარე ნილოსი. მაღაღა ელ-მინიას საგუბერნატოროს დასახლებული პუნქტია. ქალაქი მდებარეობს ელ-მინიას და ბანი-სუაფი საზღვართან. ↑ http://www.citypopulation.de/Egypt-Cities.html
ილარიონ ქართველი

ილარიონ ქართველი, (დ. 822 — გ. 882) — ქართველი სასულიერო მოღვაწე. მართლმადიდებელი ეკლესიის წმინდანი, ხსენების დღე არის ძველი სტილით 19 ნოემბერი, ახალი სტილით - 2 დეკემბერი. დაიბადა კახეთში, კახელი აზნაურის შვილი იყო, შესაძლოა დონაურთა გვარიდან. ექვსი წლის ყრმა სასწავლებლად ღირსეულ და ღმრთისმოყვარე ბერს მიაბარეს. ილარიონი განსაკუთრებული ნიჭიერებით გამოირჩეოდა. როცა მამამ იხილა შვილის გულმოდგინება და ღვთის სიყვარული, იქვე, სოფელში, ააშენა მონასტერი. თოთხმეტი წლის ილარიონმა გადაწყვიტა, განრიდებოდა მამის ზედმეტ ყურადღებას, დატოვა მონასტერი, გარეჯის უდაბნოს მიაშურა, ჰპოვა პატარა გამოქვაბული და იქ დაეყუდა. დიდი ღვაწლი მიუძღვის საქართველოში სამონასტრო ცხოვრებისა და მშენებლობის განვითარებაში. ილარიონ ქართველის ქტიტორული მოღვაწეობა დაკავშირებულია კახეთის 3 ძეგლთან, ესენია ფერისცვალების ეკლესია დავითგარეჯის ლავრაში, ე. წ. ილარიონ ქართველის ფილიალი იმავე ლავრაში და აკურის მამადავითის დედათა მონასტერი. ილარიონ ქართველმა ცხოვრების უდიდესი ნაწილი საზღვარგარეთ გაატარა. მოიარა პალესტინა (იერუსალიმი, თაბორის მთა, გოლგოთა, ბეთლემი, იორდანიის უდაბნო, საბაწმინდის ლავრა), ბითინია (ოლიმპი), რომი ბიზანტია (კონსტანტინოპოლი, თესალონიკე), სადაც ეცნობოდა ქრისტიანულ სამყაროს კულტურის უდიდეს კერებს, ლიტერატურულ მიღწევებს, სამონასტრო ცხოვრების წესსა და რიგს. ილარიონ ქართველის სახელზე თხზულებების მთელი ციკლია შექმნილი — ცხოვრებები და საგალობლები, სადაც ილარიონ ქართველი წარმოგვიდგება როგორც მონასტერთა მაშენებელი, წინამძღვარი, კახეთში დედათა და მამათა მონასტრების წესის და კანონის დამდები. დაკრძალულია კონსტანტინოპოლის მახლობლად ჰრომანის (რომანის) ქართველთა მონასტერში. ქართული საბჭოთა ენციკლოპედია, ტ. 5, თბ., 1980. — გვ. 105. „ქართველ წმიდანთა ცხოვრებანი“, თბილისი, 2004 წ. ↑ Иларион (грузинский чудотворец) <a href="https://wikidata.org/wiki/Track:Q42184812"></a> ↑ ილარიონ ქართველი
ელ-იდვა

ელ-იდვა - ქალაქი ეგვიპტეში. ქალაქში მიედინება მდინარე ნილოსი. მაგჰაგჰა ელ-მინიას საგუბერნატოროს დასახლებული პუნქტია. ქალაქი მდებარეობს ელ-მინიას და ბანი-სუაფის ჩრდილოეთ საზღვართან.
ხომალდი (ჟურნალი)

ხომალდი — ლიტერატურული ჟურნალი, გამოიცემოდა 1921–1922 წლებში. მისი რედაქტორი იყო ალექსანდრე აბაშელი. ჟურნალში იბეჭდებოდნენ ლეო ქიაჩელი, ხარიტონ ვარდოშვილი, მიხეილ ბოჭორიშვილი, დემნა შენგელაია, გიორგი ქუჩიშვილი. სიგუა, სოსო. „მოდერნიზმი“, თბ. „მწერლის გაზეთი“, 2008
ჰერმოპოლისი

ჰერმოპოლისი ( Ἑρμοῦ πόλις μεγάλη) - ქალაქი ეგვიპტეში. ქალაქში მიედინება მდინარე ნილოსი. ქალაქი უძველესი დროიდან უმნიშვნელოვანეს როლს ასრულებდა ეგვიპტის ცხოვრებაში. ჰერმოპოლისი 30 კილომეტრითაა დაცილებული ქალაქ ამარნას. დღეისათვის ჰერმეპოლისში უამრავი მუზეუმია. ქალაქი ელ-მინიას მნიშვნელოვანი დასახლებული პუნქტია.
მიტოქონდრია

მიტოქონდრია (მიტოს „ძაფი“, ქონდრიონ „მარცვალი“) — წაგრძელებული ფორმის წარმონაქმნები. ფორმა და ზომა განსხვავებულია. ისინი შეიძლება ჩხირისებრი და ოვალური ფორმის იყოს. მათი რაოდენობა დამოკიდებულია უჯრედის ფუნქციურ აქტივობაზე. სუნთქვის პროცესი მიტოქონდრიებში მიმდინარეობს. მიტოქონდრიის გარსი ორი მემბრანისგან შედგება. სივრცე შიგნითა მემბრანის შიგნით ამოვსებულია თხევადი ნივთიერებით — მატრიქსით. შიგნითა მემბრანასა და მატრიქსში მოთავსებულია ფერმენტები, რომლებიც ორგანულ ნივთიერებებს წვავენ. იგი შემოსაზღვრულია ორმაგი მემბრანით. მის შიგნით მოთავსებულია რიბოსომები, დნმ-ს რამდენიმე მოლეკულა და რნმ. შიგა მემბრანაში ჩაშენებულია ფერმენტები, რომლის მეშვეობითაც ხდება ორგანიზმისთვის აუცილებელი ენერგიის წარმოქმნა. ვიკისაწყობში არის გვერდი თემაზე: მიტოქონდრია Mitochondrion - Cell Centered Database Mitochondrion Reconstructed by Electron Tomography
უჯრედის ცენტრი

უჯრედის ცენტრი, მიტოზური ცენტრი, ცენტროსომა – ცხოველურ უჯრედებში და უმდაბლეს მცენარეებში ბირთვთან ახლოს მდებარე წარმონაქმნებია. პერპენდიკულარულად განლაგეუბლი ორი ცენტრიოლისგან შედგება. მონაწილეობას იღებს უჯრედის გაყოფაში. გ. პაპიძე, ქართული საბჭოთა ენციკლოპედია, ტ. 10, თბ., 1986. — გვ. 204.
ენდოციტოზი

ენდოციტოზი – არის პროცესი როდესაც უჯრედები, პლაზმური მემბრანის მეშვეობით, ახდენენ გარემოდან სხვადასხვა მოლეკულების (მაგალითად: პროტეინები) გადატანას. ენდოციტოზს ორგანიზმის ყველა უჯრედი იყენებს. მისი სახეებია: ფაგოციტოზი და პინოციტოზი. ენდოციტოზის საპირისპირო პროცესია ეგზოციტოზი. ენდოციტოზის დაწვრილებითი მიმოხილვა (Doherty და McMahon)[მკვდარი ბმული] ენდოციტოზი biologyreference.com - ზე ენდოციტოზის მექანიზმების კვლევა endocytosis.org - ზე ფოტოები და ვიდეო ბიბლიოთკა[მკვდარი ბმული]
გირგა

გირგა (არაბ. جرجا) — ქალაქი ცენტრალურ ეგვიპტეში. გირგაში ჩამოედინება მდინარე ნილოსი. ქალაქი 35 კილოეტრითაა დაცილებული პროვინციის ადმინისტრაციულ ცენტრ სუჰაგს, 85 კილომეტრით კი დაცილებულია ქალაქ კენას. 1989 წლისთვის ქალაქის მოსახლეობა 71,564 ადამიანს შეადგენდა, 2005 წლის აღწერის შედეგად ქალაქში 120 413 ადამიანი ცხოვრობს. ქალაქი სუჰაგის საგუბერნატოროს მნიშვნელოვანი დასახლებული პუნქტია. Tour Egypt Usepigraphy Stele Marble Relief დაარქივებული 2006-09-04 საიტზე Wayback Machine. - Brown University
ადგილის დედა

ადგილის დედა — ქართული წარმართული ღვთაება. ქართულ მითოლოგიაში ცალკეული ადგილის (სოფლის, მთის, ხეობის, კლდის, ველის და სხვ.) მფარველი ქალღმერთი. ფშავლებს და ხევსურებს წარმოდგენილი ჰყავდათ ვერცხლის სამკაულებიანი ლამაზი ქალის სახით, რომელიც ზრუნავდა სოფლის მშვიდობიან ცხოვრებაზე და მისი მფარველობის ქვეშ მყოფ ტერიტორიაზე მოხვედრილ უცხოებზე. შესაძლებელია, წარსულში ადგილის დედა ნაყოფიერების ქალღმერთიც იყო და მისი კულტი მთელ საქართველოში იყო გავრცელებული. ქრისტიანობის გავრცელებასთან ერთად მისი კულტი ღვთისმშობლის კულტს შეერწყა, აქედანაა მისი სახელებიც – ადგილის ღვთისმშობელი ან ღვთისმშობელი. აღმოსავლეთ საქართველოს მთიელები თაყვანს სცემდნენ, როგორც ქალების, ბავშვების, მონადირეთა და საქონლის მფარველს. ოჩიაური თ., ენციკლოპედია „საქართველო“, ტ. 1, თბ., 1997. — გვ. 50. კიკნაძე ზ., ქართული მითოლოგია, თბილისი: ბაკმი, 2007. — გვ. 13, ISBN 978-99940-27-10-1.
დუმილი (კომიქსი)

დუმილი — DC კომიქსების, გამოგონილი პერსონაჟი. მისი შემქმნელები სცენარისტი ჯეფ ლოები და მხატვარი ჯიმ ლი არიან. მისი დებიუტი შედგა კომიქსიში ბეტმენი (batman) #609 (ნოემბერი, 2002). ბეტმენის 12-ნომრიან კომიქსში (Batman: Hush) მისი დებიუტის შემდეგ დუმილი ასევე გამოჩნდა Batman: Gotham Knights-ში. დუმილის ისტორია — Emperorjoker.com
ელ-განაიემი

ელ-განაიემი - ქალაქი ეგვიპტეში. ქალაქი მდებარეობს ცენტრალურ ეგვიპტეში. ელ-განაიემში ჩამოედინება მდინარე ნილოსი. ქალაქი ასიუტის საგუბერნატოროს დასახლებული პუნქტია.
ელ-ფათეჰი

ელ-ფათეჰი (არაბ. الفتح) — ქალაქი ცენტრალურ ეგვიპტეში. ელ-ფათეჰიში ჩამოედინება მდინარე ნილოსი. ქალაქის მოსახლეობის სიმჭიდროვე შეადგენს 58 ადამიანს კვადრატულ მეტრზე. ქალაქი ასიუტის საგუბერნატოროს დასახლებული პუნქტია.
ილია ბატონიშვილი

ილია ბატონიშვილი (ბაგრატიონი) (დ. 1790, თბილისი — გ. 1854, მოსკოვი) — მეფე გიორგი XII-ის ძე. 1808 დედასთან, დედოფალ მარიამთან ერთად ადმინისტრაციული წესით რუსეთში გადაასახლეს. სწავლობდა პაჟთა კორპუსში. 1812-1823 წლებში მსახურობდა რუსეთის არმიაში. მონაწილეობდა 1812 წლის ომში ნაპოლეონის არმიის წინააღმდეგ. 1823 წელს პოლკოვნიკის წოდებით გადადგა სამხედრო სამსახურიდან. დასახლდა მოსკოვში. 1843 წლის 18 ივნისს, საქართველოს სამეფო ოჯახის წევრებს (ფარნაოზი ერეკლეს ძე; გიორგის ძეები: თეიმურაზი, მიხეილი, ილია, ოქროპირი, ერეკლე; იულონის ძეები: ლუარსაბი და დიმიტრი; იოანეს შვილიშვილი - იოანე; ბაგრატ გიორგის ძის შვილები: დავითი და ალექსანდრე; კონსტანტინე დავითის ძე; იმერეთის მეფის გიორგი ალექსანდრეს ძის შვილები: ალექსანდრე და დიმიტრი), რუსეთის იმპერატორის ბრძანებით „უვადო“ პენსიაზე დაემატათ „შთამომავლობითი“ პენსიაც. აქ 1844 ფრანგულიდან ქართულად თარგმნა ინგლისელი ფილოსოფოსის ს. კლარკის (1675-1729) მიმოწერა გერმანელ ფილოსოფოს გ. ლაიბნიცთან (1646-1716): „ბაასი ორთა უჩინებულესთა ფილოსოფთა ევროპიისათა კლარკ და ლეიბნიცისა“. ილია ბატონიშვილი დაქორწინდა მოსკოვში 1827 წელს, ანასტასია გრიგორიევნა ობოლენსკაიაზე. მას და ანასტასიას ეყოლათ 13 შვილი: ქართული საბჭოთა ენციკლოპედია, ტ. 5, თბ., 1980. — გვ. 106. ↑ Собрание (1825 - 1881) : Том 17 (1842) : Часть 1 : Законы 15766
დეირ-მავასი

დეირ მავასი (არაბ. مطاي) — ქალაქი ეგვიპტეში, ელ-მინიის საგუბერნატოროში. კვეთს მდინარე ნილოსი. ეგვიპტის ქალაქები ↑ http://www.citypopulation.de/Egypt-Cities.html
გურდი

გურდი — ჰაიტის ფულის ერთეული. ISO 4217 კოდია HTG და იყოფა 100 სანტიმად. პირველი გურდი ბრუნვაში შემოტანილ იქნა 1813 წელს. მან შეცვალა ლივრი კურსით 1 გურდი = 8 ლივრი და 5 სუ. 1870 და 1872 წლებში გურდის კურსის გადახედვა მოხდა, პირველად 10/1-თან, შემდეგ კი 300/1-თან. ამ პერიოდში, როდესაც მხოლოდ ბანკნოტები იბეჭდებოდა ვალუტას ხშირად გურდის ნაცვლად პიასტრს უწოდებდნენ, განსაკუთრებით 1875 წელს გამოცემული ბანკნოტებისთვის. 1881 წელს გურდის კურსი მიბმულ იქნა ფრანგულ ფრანკთან 5 ფრანკ = 1 გურდი და ლითონის მონეტების გამოშვება განახლდა. ფრანკთან პეგი დიდგანს არ გაგრძელებულა, და 1912 წელს გურდის კურსი აშშ-ის დოლარს მიება წონით 5 გურდი = 1 აშშ-ის დოლარი. 1989 წელს ეს პეგიც გაუქმებულ იქნა და მას შემდეგ ჰაიტის ვალუტა მცოცავი კურსითაა. თუმცა ძველი ტრადიციით ხუთ გურდიანს ჰაიტის დოლარს უწოდებენ, 5 სანტიმს კი ჰაიტის პენის. ამჟამად სავაჭრო ობიექტებში ფასები გურდის ნაცვლად მოცემულია ჰაიტიურ დოლარში, რომელიც ხუთზე უნდა გამრავლდეს გურდის ექვივალენტის მისაღებად. 2005 წლის ივლისში გურდის კურსი იყო 40 გურდი 1 დოლართან, ან 49 გურდი 1 ევროსთან. მიმოქცევაში შემდეგი წონის სანტიმებია: 5 სანტიმი 10 სანტიმი 20 სანტიმი 50 სანტიმი 1 გურდი 5 გურდი (შენიშვნა: მიმოქცევაში მყოფ მონეტათა უმრავლესობა 2005 წლის ბოლოსთვის იყო 50 სანტიმი, 1 და 5 გურდიანები) მიმოქცევაში არსებული ბანკნოტები: 1 გურდი 2 გურდი 5 გურდი 10 გურდი 25 გურდი 50 გურდი 100 გურდი 250 გურდი 500 გურდი 1000 გურდი (ჯერ არ გამოსულა) 1, 2 და 5-გურდიან ბანკნოტებს აღარ ბეჭდავენ, და ცირკულაციაშიც თითქმის აღარაა. გურდის ბანკნოტების გამოსახულების ასლები დაარქივებული 2007-09-28 საიტზე Wayback Machine.
დეირ-ელ-ბარშა

დეირ ელ-ბარშა — ქალაქი ეგვიპტეში. ელ-მინიის საგუბერნატოროში. კვეთს მდინარე ნილოსი. დეირ ელ-ბარშა 225 კილომეტრითაა დაცილებული ქვეყნის დედაქალაქ კაიროს. ქალაქი უძველესი დროიდანაა დასახლებული. 2007 წლის მონაცემებით ქალაქში ცხოვრობს 4 000 ადამიანი. ეგვიპტის ქალაქები KULeuven Website დაარქივებული 2011-08-22 საიტზე Wayback Machine.
დაირუტი

დაირუტი — ქალაქი ეგვიპტეში, ასიუტის საგუბერნატოროში. კვეთს მდინარე ნილოსი. ქალაქის მცხოვრებთა სიმჭიდროვე 116.1 ადამიანს შეადგენს. ეგვიპტის ქალაქები
ირმა ნიორაძე

ირმა ნიორაძე (ინგლ. Irma Nioradze, რუს. Ирма Ниорадзе; დ. 15 იანვარი, 1969, თბილისი) — ქართველი ბალერინა. 1987 წელს თბილისის ქორეოგრაფიული სასწავლებელის დამთავრების შემდეგ (პედაგოგები სერაფიმა ვეკუა და ვახტანგ ჭაბუკიანი) ლენინგრადის ქორეოგრაფიულ სასწავლებელში გადის სტაჟირებას (1987-88, პედაგონი ლიუდმილა საფრონოვა). 1989-1990 წლებში თბილისის აკადემიური ოპერისა და ბალეტის თეატრის სოლისტია. მის რეპერტუარშია მთავარი როლები ბალეტებში „ჟიზელი“, „სერენადა“, „დემონი“. 1990 წელს გახდა საერთაშორისო საბალეტო კონკურსის ლაურეატი ჯეკსონში, აშშ. რეპეტიტორი ნატალია ზოლოტოვა. 1991 წელს სტაჟირებას გადის დანიის სამეფო ბალეტში (კოპენჰაგენი). 1992 წელს წამყვანი სოლისტია მარიინსკის თეატრის საბალეტო დასისა (პედაგოგები ნინელი კურგაპკინა და ოლგა მოისეევა). რეპერტუარი: მთავარი როლები ბალეტებში „გედების ტბა“ (ქორეოგრაფი მ. ფოკინი, ლ. ივანოვი), „დონ კიხოტი“ (ქორეოგ. ა. გორსკი), „ბაიადერკა“, „ლეგენდა სიყვარულზე“ (ქორეოგ. ი. გრიგოროვიჩი), „კორსარი“ (ქორ. მ. პეტიპა), „მძინარე მზეთუნახავი“ (ქორ. ს. ვიხარევი), „შეჰერაზადა“ (ქორ. მ. ფოკინი), „კარმენ-სიუიტა“ (ქორ. პ. პეტი), „რაიმონდა“ (ქორ. მ. პეტიპი, ი. გრიგოროვიჩი), „ბახჩისარაის შადრევანი“, „გოია“, „სერაფიტას კოცნა“ (ქორ. ა. როტმანსკი), „სიმფონია დო მაჟორი“ („ბროლის სასახლე“, ქორ. დ. ბალანჩინი) და სხვა. 1996 წელს ხდება „ღირსების ორდენის“ კავალერი, 1997 წელს კი საქართველოს სახელმწიფო პრემიის ლაურეატი. 1998 წელს: მთავარი საბალეტო პარტია მინიატიურაში „მონოლოგი ქალზე“ (სპეციალურად დადგმული ქორ. კ. სიმონოვის მიერ ირმა ნიორაძისთვის, ე. მორიკონეს მუსიკით). 2002 წელს: რუსეთის დამსახურებული არტისტი, საყოველთაოდ აღიარებულ რუსეთის ქალთა პრემიის „ოლიმპია“ ლაურეატი „რუსული ბალეტის სკოლის ტრადიციების შენახვისა და განვითარებისთვის“. 2003 წლის სექტემბერი: ყოველწლიური პრემიის „პოზიტანო 2003 — ცეკვის ხელოვნებისთვის“ (იტალია) ლაურეატი. ირმა ნიორაძის ოფიციალური საიტი დაარქივებული 2006-02-07 საიტზე Wayback Machine. (ინგლისური)(რუსული)
მადლიერების დღე

მადლიერების დღე — დღესასწაული, რომელსაც უმეტესად შეერთებულ შტატებსა და კანადაში აღნიშნავენ. ტრადიციულად, მას ზეიმობენ მოსავლის აღების შემდეგ ღვთისადმი მადლიერების ნიშნად. მიუხედავად რელიგიური წარმომავლობისა, ამჟამად მადლიერების დღე საერო დღესასწაულად ითვლება. მადლიერების დღე კანადაში აღნიშნება ოქტომბრის მეორე ორშაბათს, ხოლო შეერთებულ შტატებში ნოემბრის მეოთხე ხუთშაბათს. ამ დღეს ოჯახები და მეგობრები იკრიბებიან და ტრადიციულ კერძებს ერთად მიირთმევენ. მადლიერების დღეს გასაჭირში მყოფ ადამიანებსაც ეხმარებიან. მადლიერების დღის პირველი აღნიშვნის თარიღი და ადგილი სადავოა. თუმცა, მადლიერების დღე თავისი ტრადიციული ატრიბუტებით პირველად აღინიშნა პლიმუთის პლანტაციებში 1621 წელს. მადლიერების დღე როგორც ეროვნული უქმე დღე აღინიშნება 1863 წლიდან, აბრაამ ლინკოლნის გადაწყვეტილებით. Thanksgiving at the Open Directory Project Dow (Abenaki), Judy. ; Slapin, Beverly (2006-06-12) Deconstructing the Myths of "The First Thanksgiving". Oyate.org. დაარქივებულია ორიგინალიდან — 2010-11-29. ციტირების თარიღი: 2010-11-29.
სკანდინავისტიკა

სკანდინავისტიკა (Nordistikk, nordisk filologi, nordiske språk — ნორდისტიკა, სკანდინავიური ფილოლოგია, ჩრდილოური ფილოლოგია), სკანდინავიური ენების და ლიტერატურების შემსწავლელი მეცნიერება, რომელიც შეისწავლის სკანდინავიის ხალხებს მათ თანამედროვე და ისტორიულ ენობრივ სივრცეებში კულტურულ-ისტორიული ფენომენების გათვალისწინებით. ძველ სკანდინავისტიკაზე, როგორც დარგზე, თვალის მიდევნება XVI საუკუნიდანაა შესაძლებელი. XVII საუკუნიდან დაწყებული XIX საუკუნემდე განუწყვეტლივ ფართოვდებოდა სკანდინავიური ენებისა და ლიტერატურების შესწავლა მანამ, სანამ დანიელმა ენათმეცნიერმა რ. რასკმა იგი თანამედროვე შედარებითი ენათმეცნიერული კვლევის საფუძვლად აქცია. სკანდინავიის ქვეყნებში ახალი სკანდინავისტიკა XIX-XX საუკუნეებში ჩამოყალიბდა ცალკეულ ფილოლოგიებად. Institutt for lingvistiske og nordiske studier (ინგლისური) ენათმეცნიერებისა და სკანდინავისტიკის დეპარტამენტი, ოსლოს უნივერსიტეტი (ინგლისური) სკანდინავისტიკის დეპარტამენტი, ლონდონის საუნივერსიტეტო კოლეჯი (ინგლისური) სკანდინავისტიკის დეპარტამენტი, ვისკონსინ-მედისონის უნივერსიტეტი დაარქივებული 2016-12-04 საიტზე Wayback Machine. (გერმანული) სკანდინავისტიკის კომპეტენციათა ქსელი დაარქივებული 2009-03-29 საიტზე Wayback Machine. (ინგლისური) სკანდინავიური სამართლის სტოკჰოლმის ინსტიტუტი დაარქივებული 2021-12-20 საიტზე Wayback Machine. (გერმანული) სკანდინავისტთა გაერთიანება (გერმანული) ჩრდილოეთ ევროპისა და ბალტიის ზღვის სივრცის ვირტუალური სპეცბიბლიოთეკა (გერმანული) ჩრდილოეთ ევროპის პორტალი საგნობრივი ბმულებითურთ დაარქივებული 2009-06-24 საიტზე Wayback Machine. (გერმანული) რას წარმოადგენს სკანდინავისტიკა? – ჰუმანიტარულ მეცნიერებათა წლისადმი მიძღვნილი ფილმი-პორტრეტი დაარქივებული 2009-08-31 საიტზე Wayback Machine.
რასმუს კრისტიან რასკი

რასმუს კრისტიან რასკი (დან. Rasmus Christian Rask; დ. 22 ნოემბერი, 1787, ბრენდეკილდე (კუნძული ფიუნი) — გ. 14 ნოემბერი, 1832, კოპენჰაგენი) — დანიელი ენათმეცნიერი და პოლიგოტი. საუბრობდა 25-ზე მეტ ენასა და დიალექტზე. კოპენჰაგენის უნივერსიტეტის პროფესორი. ფრანც ბოპთან (Franz Bopp) ერთად დააარსა შედარებითი ინდოგერმანული ენათმეცნიერება. Undersøgelse om det gamle Nordiske eller Islandske Sprogs Oprindelse, Kopenhagen 1818 Spansk Sproglære, 1824 Frisisk Sproglære, Kopenhagen 1825 Dansk Retskrivingslære, Kopenhagen 1826 Italiænsk Formlære, 1827 Den gamle Ægyptiske Tidsregning, Kopenhagen 1827 Vejledning til Akra-Sproget på Kysten Ginea, 1828 Den ældste hebraiske Tidsregning indtil Moses efter Kilderne på ny bearbejdet og forsynft med et Kart over Paradis, Kopenhagen 1828 A Grammar of the Danish language for the use of Englishmen, 1830 Ræsonneret lappisk Sproglære, 1832 Engelsk formlære, 1832 ისტორიული ენათმეცნიერება სკანდინავისტიკა სკანდინავიური ენები
სკანდინავიური ენები

სკანდინავიური ენები (ჩრდილოგერმანული ენები, ჩრდილოური ენები) სახელწოდება გერმანული წარმოშობის ენათა ჯგუფისა. ამ ენებზე დღესაც საუბრობენ სკანდინავიაში, ისლანდიაში, ნორვეგიაში, ფარერის კუნძულსა და ფინეთის რეგიონში. სკანდინავიური ენები შეადგენს გერმანიკული ენების ერთ-ერთ ჯგუფს და დაახლოებით 20 მილიონი კაცი აღიარებს ამ ენათაგან ერთ რომელიმეს მშობლიურ ენად. სკანდინავიური ენებია დანიური, ფარერული, ისლანდიური, ნორვეგიული, შვედური. მიჩნეულია, რომ ედაში (Edda) შემორჩენილი ძველი ისლანდიური უნდა წარმოადგენდეს სკანდინავიური ენების უძველეს ტიპს, თუმცა ყველაზე ძველად მაინც ე.წ. ძველი ჩრდილოური ენა ითვლება. ქრისტეს დაბადებამდე ჩრდილოგერმანული გამოცალკევებულა დასავლეთგერმანულისაგან, ხოლო IX საუკუნიდან კი იგი დაყოფილა უკვე დასავლეთნორდულად და აღმოსავლეთნორდულად, იმავე ჩრდილონორდულად. Kurt Braunmüller: Die skandinavischen Sprachen im Überblick. Tübingen und Basel: A. Francke Verlag, 2007, ISBN 978-3-8252-1635-1.
ქუზეა

ქუზეა — ქალაქი ცენტრალურ ეგვიპტეში. ასიუტის საგუბერნატოროში. კვეთს მდინარე ნილოსი. ქალაქი 12 კილომეტრითაა დაცილებული პროვინციის ადმინისტრაციულ ცენტრ ასიუტს. ქალაქი მოსახლეობის სიმჭიდროვეს მხრივ საშუალო მაჩვენებელზეა, აქ კვადრატულ კილომეტრზე 58 ადამიანი ცხოვრობს. ეგვიპტის ქალაქები ↑ http://www.citypopulation.de/Egypt-Cities.html
იოანე II (კათოლიკოსი)

იოანე — საქართველოს (ქართლის) კათოლიკოსი დაახლოებით VII საუკუნის დასაწყისში, ადარნასე ბაკურის ძის ერისმთავრობაში. „ქართლის ცხოვრების“ ჩანართი ტექსტის ცნობა შეცდომით ამ იოანეს მიაწერს იოანე გუთელის ეპისკოპოსად კურთხევას. საქართველოს მართლმადიდებელი ეკლესიის მეთაურები ლომინაძე ბ., ქსე, ტ. 5, გვ. 187, თბ., 1980 მეტრეველი, როინ. (რედ.), საქართველოს კათოლიკოს-პატრიარქები, თბ.: „ნეკერი“, 2000.
ბანი-მაზარი

ბანი-მაზარი (არაბ. بني مزار) — ქალაქი ეგვიპტეში, ელ-მინიის საგუბერნატოროში. კვეთს მდინარე ნილოსი. ბანი-მაზარი 197 კილომეტრითაა დაცილებული ქვეყნის დედაქალაქ კაიროს. 2006 წლის მონაცემებით ქალაქში 79 553 ადამიანი ცხოვრობს. ეგვიპტის ქალაქები
რიონი (ტელეკომპანია)

რიონი — ქუთაისში მოქმედი ტელე-რადიო კომპანია. დააარსა ჟურნალისტმა ბადრი კაპეტივაძემ. 1989 წლის 7 მაისს მისივე ხელმძღვანელობით ქუთაისში გაიხსნა პირველი საკაბელო ტელევიზია, გათვლილი 5000 აბონენტზე. 1991 წლის 28 ივნისს მე-7 მეტრულ არხზე პირდაპირ ეთერში გავიდა ტელეკომპანია „რიონი“. 1995 წლის 18 მაისს დარეგისტრირდა შ.პ.ს ტელე-რადიო საზოგადოება „რიონი“, რომლის პრეზიდენტის პოსტი სიცოცხლის ბოლომდე ეკავა ბადრი კაპეტივაძეს (ტრაგიკულად დაიღუპა 2001 წლის 21 დეკემბერს). 2002 წლის აგვისტომდე „რიონს“ ხელმძღვანელობდა გიგა კაპეტივაძე, რომელსაც ტექნიკური და შემოქმედებითი დარგის დირექტორის პოსტი ეკავა სიცოცხლის ბოლომდე (გარდაიცვალა 2011 წლის 15 მარტს). დღემდე გენერალური დირექტორის პოსტი უჭირავს და მისი ერთპიროვნული მფლობელია თამარ ღვინიანიძე. 2003 წლის სექტემბრიდან განახლებული სტუდიებითა და აპარატურით ტელეკომპანია ეთერში გავიდა 31-ე დეციმეტრულ დიაპაზონზე და მაუწყებლობს დასავლეთ საქართველოში 24 საათის განმავლობაში. 2003 წელს მაღალი ძაბვის მიერ მოყენებულმა ზიანმა მას დიდი ზარალი მიაყენა, 2004 წელს ხანძარი ისევ განმეორდა და ტელევიზია განადგურდა. შემდეგ იგი რუსთაველის გამზირზე კერძო სახლში გადავიდა. 2005 წლის ოქტომბრიდან ტელეკომპანიის ოფისი ფალიაშვილის 2 ნომერში მდებარეობს. www.rionitv.com
საბურთალოს ხაზი

საბურთალოს ხაზი — თბილისის მეტროპოლიტენის ხაზი. ხაზზე ამჟამად 7 სადგურია. ის 1979 წელს გაიხსნა. თბილისის მეტროს ვებსაიტი დაარქივებული 2007-09-28 საიტზე Wayback Machine.